Вядучыя звярнулі ўвагу, што адметнасцю 70-х гадоў у СССР у музычным свеце стаў своеасаблівы пераход: на змену джазавым аркестрам прыйшлі калектывы электрамузычных інструментаў. У іх суправаджэнні масавая песня загучала па-іншаму. Без вакальна-інструментальных ансамбляў гісторыя папулярнай музыкі не можа быць прадстаўлена поўнасцю. ВІА тых часоў: “Песняры”, “Вясёлыя рабяты”, “Самацветы”, “Полымя” і іншыя. Не менш папулярныя такія калектывы і ў нашы дні. Прадстаўнік народнага вакальнага ансамбля “Каларыт” Аляксандр Шчасюк парадаваў прысутных песнямі з рэпертуару Яраслава Еўдакімава і Валерыя Абадзінскага.